title: Sesayut
text: Iti Sesayut PASUPATI, madasar antuk dulang duwurnyané susunin antuk beras barak, tampelan 9, duwurnyané susunin antuk aled sesayut, duwurnyané susunin antuk nasi tumpeng barak ageng 1, maiter antuk tumpeng barang alit 9, maiter antuk sekar pucuk bang 9 katih, ring muncuk tumpengé tancebin sekar pucuk bang akatih, dhupa 9 katih, katipat bagia, katipat pandawa, sami padha 9 bungkul, kawangen 9, raka manggis, buluan salak, leci, pisang udang, tulung alit 9, tulung urip 9, sampyan nagasari 9, rantasan barak, penyeneng alit 1, pras alit 1, canang burat wangi lenga wangi, canang gantal,, canang pahyasan, ulam itik bang maguling maurat jinah 9 keteng.